<classify> Azam inashika nafasi ya tatu kwenye msimamo kwenye Ligi Kuu ikiwa na pointi 52, hiyo ni baada ya kulazimishwa sare mechi mbili za viporo dhidi ya Toto Africans na Ndanda FC.Akizumgumza na gazeti hili, Bocco mchezaji wa kutegemewa kwenye kikosi cha Azam, alisema hawajafanya vibaya na wana matumaini makubwa ya ubingwa msimu huu, ingawa wanalazimika kupambana kuhakikisha wanashinda mechi zao zilizobaki na hawapotezi tena mchezo.Kwangu mimi Azam kutoka sare mechi mbili hatujafanya vibaya na tunayo nafasi kubwa ya kubeba ubingwa msimu huu kuliko watu wanavyofikiria, bado tuna mechi nyingi za kucheza ambazo naamini zote tuna uwezo wa kushinda na kutimiza kile tunachokikusudia, alisema Bocco.Nahodha huyo wa Azam, alisema kutoka sare ni moja ya matokeo katika mchezo wa soka na matokeo hayo yamewasaidia wao kutambua kuwa wanatakiwa kuongeza bidii kutokana na ushindani mkubwa uliopo kwenye ligi ya msimu huu, ambapo hadi sasa timu zote tatu za juu zina uwezo wa kuwa bingwa.Alisema pamoja na ubora waliokuwa nao hawawezi kushinda kila mechi kwa sababu hata timu pinzani nazo zinajiandaa kuhakikisha zinapata matokeo mazuri ikiwemo kuutaka ubingwa kama ilivyo wao.Simba inaongoza ligi hiyo ikiwa na pointi 57, lakini ikiizidi michezo miwili Yanga inayoshika nafasi ya pili ikiwa na pointi 53 na pia inaizidi Azam mchezo mmoja. Azam inashika nafasi ya tatu ikiwa na pointi 52.  <topic>: MICHEZO 